stanford-oval/wikipedia huggingface dataset:
ฟุตบอลลีกเพลย์ออฟ ฤดูกาล 2022
ลีกทู

บทความหลัก: อีเอฟแอลลีกทู ฤดูกาล 2021–22
| ตารางคะแนนหลังจบฤดูกาล – ลีกทู>  อันดับ  | ตารางคะแนนหลังจบฤดูกาล – ลีกทู> ทีม | ตารางคะแนนหลังจบฤดูกาล – ลีกทู>  เล่น  | ตารางคะแนนหลังจบฤดูกาล – ลีกทู>  ชนะ  | ตารางคะแนนหลังจบฤดูกาล – ลีกทู>  เสมอ  | ตารางคะแนนหลังจบฤดูกาล – ลีกทู>  แพ้  | ตารางคะแนนหลังจบฤดูกาล – ลีกทู>  ได้  | ตารางคะแนนหลังจบฤดูกาล – ลีกทู>  เสีย  | ตารางคะแนนหลังจบฤดูกาล – ลีกทู>  ต่าง  | ตารางคะแนนหลังจบฤดูกาล – ลีกทู>  คะแนน  |
| --- | --- | --- | --- | --- | --- | --- | --- | --- | --- |
| 4 | นอร์แทมป์ตันทาวน์ | 46 | 23 | 11 | 12 | 60 | 38 | 22 | 80 |
| 5 | พอร์ตเวล | 46 | 22 | 12 | 12 | 67 | 46 | 21 | 78 |
| 6 | สวินดันทาวน์ | 46 | 22 | 11 | 13 | 77 | 54 | 23 | 77 |
| 7 | แมนส์ฟีลด์ทาวน์ | 46 | 22 | 11 | 13 | 67 | 52 | 15 | 77 |
ลีกทู > เลกแรก

14 พฤษภาคม ค.ศ. 2022
19:45 BST
| แมนส์ฟีลด์ทาวน์ | 2–1 | นอร์แทมป์ตันทาวน์ |
| --- | --- | --- |
|  โอตส์  13'  โบเวรี  32' | รายงาน |  กอยกี  61' |
ผู้ชม: 7,469 คน
ผู้ตัดสิน: แอนโธนี แบ็คเฮาส์
15 พฤษภาคม ค.ศ. 2022
12:00 BST
| สวินดันทาวน์ | 2–1 | พอร์ตเวล |
| --- | --- | --- |
| มัคเคอร์ดี  26'  68' | รายงาน | วิลสัน  83' |
ผู้ชม: 14,086 คน
ผู้ตัดสิน: รอสส์ จอยซ์
ลีกทู > เลกที่สอง

18 พฤษภาคม ค.ศ. 2022
19:45 BST
| นอร์แทมป์ตันทาวน์ | 0–1 | แมนส์ฟีลด์ทาวน์ |
| --- | --- | --- |
|  | รายงาน | มัคเลาฟลิน  32' |
ผู้ชม: 7,619 คน
ผู้ตัดสิน: เบน โทเนอร์
รวมผลสองนัด แมนส์ฟีลด์ทาวน์ ชนะ 3–1.
19 พฤษภาคม ค.ศ. 2022
19:45 BST
| พอร์ตเวล | 1–0 (ต่อเวลาพิเศษ) | สวินดันทาวน์ |
| --- | --- | --- |
|  วิลสัน  8' | รายงาน |  |
ลูกโทษ
|  วิลสัน   วอร์รอลล์   เอดมอนด์สัน   ชาร์สลีย์   เพตต์   การ์ริตี   กิบบอนส์   เบนนิง  | 6–5 |   เพย์น   แกลดวิน   มัคเคอร์ดี   รีด   ดาวิสัน   คอนรอย   เอกโบ   เอียนโดโล |
ผู้ชม: 11,669 คน
ผู้ตัดสิน: เซ็บ สต็อกบริดจ์
รวมผลสองนัด เสมอ 2–2. พอร์ตเวล ชนะลูกโทษ 6–5.
ลีกทู > ลีกทู รอบชิงชนะเลิศ

บทความหลัก: อีเอฟแอลลีกทู เพลย์ออฟ 2022 นัดชิงชนะเลิศ
28 พฤษภาคม ค.ศ. 2022
16:00 BST
| แมนส์ฟีลด์ทาวน์ | 0–3 | พอร์ตเวล |
| --- | --- | --- |
|  | รายงาน |  Harratt  20'  Wilson  24'  Benning  85' |
ผู้ชม: 37,303 คน
ผู้ตัดสิน: จาร์เรด กิลเลตต์
ริซ อาห์เมด

อาห์เมต ในงานภาพยนตร์โตรอนโต (Toronto Film Festival) 2014
ริซ อาห์เมด (อังกฤษ: Riz Ahmed) เกิดเมื่อวันที่ 1 ธันวาคม ค.ศ. 1982 เป็นศิลปินชาวอังกฤษ-ปากีสถาน เกิดที่เมืองลอนดอน ประเทศอังกฤษ โดยเป็นทั้งนักแสดง นักร้องแรป และนักกิจกรรม รู้จักด้วยอีกชื่อในวงการ คือ ริซ เอ็มซี (Riz MC) โดยชื่อตอนเกิด ชื่อ ริซวาน อาห์เมด (Rizwan Ahmed)
ประวัติการแสดง ริซ ชนะรางวัลเอ็มมี โดยริซเคยได้รับเสนอชื่อเข้ารับรางวัลต่าง ๆ มากมาย อาทิ รางวัลโกลเดนโกลบ 1 ครั้ง รางวัล BIFA (British Inpedendent Film Awards) 3 ครั้ง รางวัล Screen Actors Guild Award 1 ครั้ง และรางวัลเอ็มมีถึง 2 ครั้งด้วยกัน
ด้านการศึกษา ริซ จบการศึกษาระดับปริญญาตรีจากมหาวิทยาลัยออกซฟอร์ด สาขาปรัชญาการเมืองและเศรษฐศาสตร์ ในปี ค.ศ. 2004 หลังจากนั้นได้เข้าศึกษาด้านการแสดงที่โรงเรียน Central School of Speech and Drama ที่ University of Lon ในกรุงลอนดอน[1]
ผลงานด้านภาพยนตร์ของริซ ได้แก่ The Road to Guantanamo (2006), Shifty (2008), Rage (2009), Centurion (2010), Four Lions (2011), Black Gold (2011), Trishna (2012), III Manors (2012), The reluctant Fundamentalist (2013), Closed Circuit (2013), Nightcrawler (2014), Rogue One: A Star Wars Story (2016), Jason Bourne (2016), City of Tiny Lights (2016), Una (2017), Venom (2018) และ The Sisters Brothers (2018)[2]
วัดลาดปลาเค้า

วัดลาดปลาเค้า อาจหมายถึง
วัดลาดปลาเค้า กรุงเทพมหานคร
วัดลาดปลาเค้า จังหวัดนครปฐม
วัดลาดปลาเค้า จังหวัดสุพรรณบุรี
วัดลาดประทุมคงคาราม

| วัดลาดประทุมคงคาราม |
| --- | --- |

ชื่อสามัญ: วัดลาดประทุมคงคาราม, วัดตาช้าง
ที่ตั้ง: ตำบลหลักชัย อำเภอลาดบัวหลวง จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูเกษมปทุมรักษ์
 สถานีย่อยพระพุทธศาสนา
วัดลาดประทุมคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักชัย อำเภอลาดบัวหลวง จังหวัดพระนครศรีอยุธยา มีเนื้อที่ตั้งวัด 13 ไร่ เจ้าอาวาสรูปปัจจุบัน คือ พระครูเกษมปทุมรักษ์
วัดลาดประทุมคงคาราม เดิมเรียกว่า วัดตาช้าง ตั้งวัดเมื่อ พ.ศ. 2450 โดยมีนายช้าง เป็นผู้บริจาคที่ดินและดำเนินการสร้างวัด ได้รับพระราชทานวิสุงคามสีมาวันที่ 31 สิงหาคม พ.ศ. 2486 ได้รับพระราชทานวิสุงคามสีมาครั้งหลังเมื่อวันที่ 21 มิถุนายน พ.ศ. 2556
อาคารเสนาสนะต่างที่สำคัญ ได้แก่ อุโบสถ กว้าง 8 เมตร ยาว 12 เมตร สร้างเมื่อ พ.ศ. 2488 ศาลาการเปรียญ กว้าง 17 เมตร ยาว 19 เมตร สร้างเมื่อ พ.ศ. 2515 หอสวดมนต์ สร้างเมื่อ พ.ศ. 2460 กุฏิสงฆ์ จำนวน 7 หลัง ปูชนียวัตถุที่สำคัญคือ พระประธานในอุโบสถ และรูปหล่อจำลองหลวงพ่อสมใจนึก
วัดบางบัว

| วัดบางบัว |
| --- | --- |


ชื่อสามัญ: วัดบางบัว, วัดลาดน้ำเค็ม
ที่ตั้ง: เลขที่ 50 ซอยพหลโยธิน 46 ถนนพหลโยธิน แขวงอนุสาวรีย์ เขตบางเขน กรุงเทพมหานคร 10220
ประเภท: วัดราษฎร์
นิกาย: มหานิกาย
เจ้าอาวาส: พระครูพิสิฐวิหารการ
 สถานีย่อยพระพุทธศาสนา
วัดบางบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอนุสาวรีย์ เขตบางเขน กรุงเทพมหานคร วัดมีเนื้อที่ 10 ไร่ 2 งาน 7 ตารางวา
วัดบางบัวสร้างประมาณ พ.ศ. 2380 โดยมีข้าราชการชั้นพระยาสี่คนเป็นผู้สร้างคือ พระยาศรี พระยาเพ็ชรปราณี พระยาพุคภักดี และพระยาราชหลักเมือง ชาวบ้านเรียกว่า วัดลาดน้ำเค็ม ต่อมาเปลี่ยนชื่อมาเป็น "วัดบางบัว" หลังจากนั้นได้มีการบูรณะพัฒนาวัดอย่างต่อเนื่อง ได้รับพระราชทานวิสุงคามสีมาครั้งหลังเมื่อวันที่ 15 พฤษภาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 5 มีนาคม พ.ศ. 2519
อุโบสถกว้าง 14 เมตร ยาว 40 เมตร สร้างเมื่อปี พ.ศ. 2519 มีหลังคามุงกระเบื้องซ้อน 3 ชั้น มีช่อฟ้า ใบระกา ประตูหน้าต่างทรงมงกุฎ ตกแต่งลวดลายเลียนแบบศิลปะอยุธยา เสาย่อมุม มีทางเดินรอบอุโบสถและกำแพงแก้วโดยรอบ ภายในประดิษฐานพระประธานเป็นพระพุทธรูปสมัยสุโขทัย หน้าตักกว้าง 49 นิ้ว นอกจากนี้ก็มีพระพุทธรูปสมัยอู่ทองหน้าตักกว้าง 53 นิ้ว พระพุทธชินราชจำลองหน้าตักกว้าง 45 นิ้ว พระปางห้ามญาติ นาคปรก สมัยสุโขทัย รวม 7 องค์ มีกุฏิสงฆ์จำนวน 13 หลัง อาคารเสนาสนะอื่นได้แก่ หอสวดมนต์ โรงเรียนปริยัติธรรม หอระฆัง ศาลาการเปรียญ มณฑป พระพุทธบาทจำลอง และมีศาลาบำเพ็ญกุศล 6 หลังตั้งอยู่รายล้อมอุโบสถและรอบเมรุ
โครงการของวัด เช่น โครงการบวชอุบาสิกาแก้วของวัดพระธรรมกาย โครงการบวชสามเณรภาคฤดูร้อน โครงการถือศีลอุโบสถของทางวัดและบางโอกาสก็มีกิจกรรมธรรมะของนักศึกษามหาวิทยาลัยศรีปทุมเป็นสถาบันการศึกษา
รายนามเจ้าอาวาส

พระอธิการแส
พระอธิการสด
พระอธิการเทศ
พระอธิการทอง
พระอธิการโปร่ง
พระอธิการแป้น
พระอธิการเพิ่ม จันทร์บำรุง
พระครูสังฆรักษ์ลอย โพธิ์รอด
พระครูวุฒิสารโสภิต
พระครูปทุมสราภิรักษ์
พระครูวิธานปริยัติกิจ
พระครูพิสิฐวิหารการ
ลิตเติ้ล ดีเจ : ชีสะนะ โคอิ โนะ โมะโนะกะตะริ

| ลิตเติ้ล ดีเจ : ชีสะนะ โคอิ โนะ โมะโนะกะตะริ |
| --- | --- |
Little DJ〜小さな恋の物語
กำกับ:  Kotoe Nagata
เขียนบท:  Uiko Miura    Kotoe Nagata
นักแสดงนำ:  Mayuko Fukuda    Ryunosuke Kamiki
ผู้จัดจำหน่าย:   Amuse Soft Entertainment
วันฉาย:  15 ธันวาคม 2550
ประเทศ:  ญี่ปุ่น
ภาษา: ญี่ปุ่น
ข้อมูลจาก IMDb
ลิตเติ้ล ดีเจ : ชีสะนะ โคอิ โนะ โมะโนะกะตะริ (ญี่ปุ่น: Little DJ　～小さな恋の物語～; โรมาจิ: Little DJ ～Chiisana koi no monogatari～) หรือ Little DJ: Chiisana koi no monogatari เป็น ภาพยนตร์ญี่ปุ่น ผลงานการกำกับโดย โคโตะเอะ นะกะตะ  ออกฉายในวันที่ 15 ธันวาคม ปี พ.ศ. 2550  ณ ประเทศญี่ปุ่น
นักแสดง

ริวโนะสุเกะ คะมิกิ Ryunosuke Kamiki .....  Taro
มายูโกะ ฟุกุดะ Mayuko Fukuda .....  Tamaki
เรียวโกะ ฮิโรสุเอะ Ryoko Hirosue ..... Tamaki (คนพี่)
โยชิโอะ ฮะระดะ Yoshio Harada
เคน อิชิกุโระ Ken Ishiguro
นาโอะมิ นิชิดะ Naomi Nishida
ชิเกะยุกิ ซาโต้ Shigeyuki Sato
เกร็ด

Little DJ　～小さな恋の物語～ เป็นหนังสือนิยายเขียนโดย  Tadashi Onizuka
แหล่งข้อมูลอื่น

เว็ปไซต์อย่างเป็นทางการ
IMDb
Original Sound Track
รกกาโชะ

รกกาโชะ (ญี่ปุ่น: 六ヶ所村; โรมาจิ: Rokkasho-mura) เป็นหมู่บ้านในจังหวัดอาโอโมริ ประเทศญี่ปุ่น ข้อมูลเมื่อ 1 เมษายน ค.ศ.  2020 (2020 -04-01) หมู่บ้านนี้มีประชากรประมาณ 10,200 คนใน 4,855 ครัวเรือน และมีความหนาแน่นประชากรที่ 40 คนต่อตารางกิโลเมตร หมู่บ้านนี้มีพื้นที่รวม 252.68 ตารางกิโลเมตร (97.56 sq mi)
ศาลาว่าการหมู่บ้านรกกาโชะ
ภูมิศาสตร์

รกกาโชะตั้งอยู่ทางชายฝั่งตะวันออกของคาบสมุทรชิโมกิตะ และตั้งอยู่ทางเหนือของทะเลสาบโองาวาระ
ภูมิศาสตร์ > เทศบาลรอบข้าง

จังหวัดอาโอโมริ
มิซาวะ
อำเภอชิโมกิตะ
ฮิงาชิโดริ
อำเภอคามิกิตะ
โยโกฮามะ
โนเฮจิ
โทโฮกุ
ประชากร

จากข้อมูลสำมะโนญี่ปุ่น ประชากรในรกกาโชะชังคงที่มาตลอด 50 ปี
| ปี | ประชากร | ±% |
| --- | --- | --- |
|  1920  | 5,802 | —     |
|  1930  | 6,554 | +13.0% |
|  1940  | 7,977 | +21.7% |
|  1950  | 10,702 | +34.2% |
|  1960  | 13,523 | +26.4% |
|  1970  | 11,749 | −13.1% |
|  1980  | 11,104 | −5.5% |
|  1990  | 10,071 | −9.3% |
|  2000  | 11,849 | +17.7% |
|  2010  | 11,092 | −6.4% |
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ด ค ก จังหวัดอาโอโมริ |
| --- | --- | --- |
อาโอโมริ (เมืองหลวง)
| นครศูนย์กลาง |  อาโอโมริ  ฮาจิโนเฮะ  |  |
| นคร |  โกโชงาวาระ  คูโรอิชิ  โทวาดะ  มิซาวะ  มุตสึ  สึงารุ  ฮิรากาวะ  ฮิโรซากิ  |  |
| เมืองและหมู่บ้าน แบ่งตามอำเภอ |  อำเภอคามิกิตะ ชิจิโนเฮะ  โทโฮกุ  โนเฮจิ  โยโกฮามะ  รกกาโชะ  โรกูโนเฮะ  โออิราเซะ  อำเภอคิตะสึงารุ นากาโดมาริ  สึรูตะ  อิตายานางิ  อำเภอชิโมะกิตะ คาซามาอูระ  ซาอิ  โอมะ  ฮิงาชิโดริ  อำเภอซันโนเฮะ โกโนเฮะ  ชิงโง  ซันโนเฮะ  ทักโกะ  นัมบุ  ฮาชิกามิ  อำเภอนากะสึงารุ นิชิเมยะ  นิชิสึงารุ ฟูกาอูระ  อาจิงาซาวะ  อำเภอมินามิสึงารุ ฟูจิซากิ  อินากาดาเตะ  โอวานิ  อำเภอฮิงาชิสึงารุ โซโตงาฮามะ  โยโมงิตะ  อิมาเบ็ตสึ  ฮิราไน  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
วัดบางบัวทอง

| วัดบางบัวทอง |
| --- | --- |

ชื่อสามัญ: วัดบางบัวทอง, วัดใน
ที่ตั้ง: เลขที่ 1 หมู่ที่ 3 ซอยท่าอิฐ ซอย 15 ทางหลวงท้องถิ่น นบ.ถ 1-0002 ตำบลท่าอิฐ อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
พระประธาน: พระพุทธโรรัตนะ
เจ้าอาวาส: พระครูนนทวีราภรณ์ (ใจกล้า วีรจิตฺโต ป.ธ.3)
 สถานีย่อยพระพุทธศาสนา
วัดบางบัวทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบัวทองซึ่งแยกจากแม่น้ำเจ้าพระยา ในท้องที่หมู่ที่ 3 บ้านคลองขวาง ตำบลท่าอิฐ อำเภอปากเกร็ด จังหวัดนนทบุรี มีที่ดินตั้งวัดเนื้อที่ 36 ไร่ และมีที่ธรณีสงฆ์จำนวน 10 แปลง เนื้อที่ 93 ไร่
วัดบางบัวทองสร้างขึ้นเมื่อ พ.ศ. 2335 และได้รับพระราชทานวิสุงคามสีมาเมื่อ พ.ศ. 2339 เดิมชาวบ้านเรียกว่า วัดใน ต่อมาเมื่อประมาณ พ.ศ. 2440 พระอธิการสินได้ร่วมกับชาวบ้านบูรณะวัดและเปลี่ยนชื่อวัดเป็น "วัดบางบัวทอง" จากนั้นเมื่อ พ.ศ. 2481 พระครูโสภณศาสนกิจได้ดำเนินการบูรณะอุโบสถและสิ่งก่อสร้างอื่น ๆ ที่ชำรุด ทางด้านการศึกษา วัดได้เปิดโรงเรียนสอนเด็กก่อนเกณฑ์มาตั้งแต่ พ.ศ. 2520 นอกจากนี้ภายในพื้นที่วัดยังมีโรงเรียนระดับประถมศึกษาและโรงพยาบาลส่งเสริมสุขภาพตำบล
อาคารและเสนาสนะสำคัญได้แก่ อุโบสถ กว้าง 10 เมตร ยาว 20 เมตร สร้างเมื่อ พ.ศ. 2500 ภายในประดิษฐานพระประธานนามว่า พระพุทธโรรัตนะ ศาลาการเปรียญ สร้างเมื่อ พ.ศ. 2520 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2534 กุฏิสงฆ์ เป็นอาคารคอนกรีตเสริมเหล็กและอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2549 และศาลาบำเพ็ญกุศล
รายนามเจ้าอาวาส

พระอธิการสิน
พระครูโสภณศาสนกิจ
พระครูใบฎีกาสะอาด
พระครูนนทวีราภรณ์ (ใจกล้า วีรจิตฺโต ป.ธ.3)
มูเนตากะ อาโอกิ

| มูเนตากะ อาโอกิ |
| --- | --- |
青木 崇高
มูเนตากะ อาโอกิที่งานพรมแดงรอบปฐมทัศน์ของรูโรนิ เคนชิน คนจริง โคตรซามูไร เมื่อวันที่ 5 มิถุนายน 2014
เกิด:  (1980-03-14) 14 มีนาคม ค.ศ. 1980 (44 ปี) จังหวัดโอซากะ ประเทศญี่ปุ่น
อาชีพ: นักแสดง
ปีปฏิบัติงาน: 2002–ปัจจุบัน
ตัวแทน: Stardust Promotion
ส่วนสูง: 1.85 m (6 ft 1 in)
คู่สมรส: ยูกะ (สมรส 2016)
บุตร: 1
มูเนตากะ อาโอกิ (ญี่ปุ่น: 青木 崇高; โรมาจิ: Aoki Munetaka; Munetaka Aoki เกิดเมื่อวันที่ 14 มีนาคม ค.ศ. 1980) เป็นนักแสดงชายชาวญี่ปุ่น เริ่มแสดงภาพยนตร์ตั้งแต่ปี ค.ศ. 2002
ผลงานด้านภาพยนตร์

Battle Royale II (2003)
Fly, Daddy, Fly (2005)
Umizaru 2 (2006)
Hatsukoi (2006)
Heavenly Forest Tada,2006)
Tsubakiyama Kacho no Nanoka-kan (2006)
Tokyo Rhapsody (2007)
Season of Snow (2008)
Oppai Volleyball(2009)
Counterfeit (2009)
Rise Up (2009)
Time Traveller: The Girl Who Leapt Through Time(2010)
Cannonball Wedlock(2011)
My Back Page (2011)
Hara-Kiri: Death of a Samurai (2011)
Rurouni Kenshin (2012)
Fly With The Gold (2012)
Princess Sakura: Forbidden Pleasures (2013)
Rurouni Kenshin: Kyoto Inferno (2014)
Rurouni Kenshin: The Legend Ends (2014)
S The Last Policeman - Recovery of Our Future (2015)
Twisted Justice (2016)
Snow Woman (2016)
Silence (2016)
My Friend A (2018)
Mori, The Artist's Habitat (2018)
ผลงานด้านละครโทรทัศน์

Umizaru (Fuji TV / 2005) ep.1
H2 (TBS / 2005)
Chiritotechin (NHK / 2007)
Clear Skies, no Incidents (TBS / 2009)
Buzzer Beat (Fuji TV / 2009)
Ryōmaden (NHK / 2010), Gotō Shōjirō
Job Termination Interview (NHK /2010)
The Japanese The Japanese Don't Know (NTV / 2010)
Hatsukoi (NHK / 2012)
Taira no Kiyomori (NHK / 2012), Benkei
Meoto Zenzai (NHK / 2013)
Doubles - Futari no Keiji (TV Asahi / 2013)
Border (TV Asahi / 2014), Tachibana Yuma
Ishi no Mayu (WOWOW / 2015), Hideaki Takano
Chikaemon (NHK / 2016), Mankichi
Jimi ni Sugoi! Kōetsu Girl: Kouno Etsuko (NTV / 2016), Hachirō Kaizuka
Segodon (NHK / 2018), Shimazu Hisamitsu
แหล่งข้อมูลอื่น

Official profile (ญี่ปุ่น)
มูเนตากะ อาโอกิ ที่อินเทอร์เน็ตมูวีเดตาเบส
วัดลาดปลาเค้า (กรุงเทพมหานคร)

สำหรับวัดลาดปลาเค้าแห่งอื่น ดูที่ วัดลาดปลาเค้า
| วัดลาดปลาเค้า |
| --- | --- |

ชื่อสามัญ: วัดลาดปลาเค้า
ที่ตั้ง: ถนนลาดปลาเค้า แขวงจรเข้บัว เขตลาดพร้าว กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระมหาเขมานันท์ ปิยสีโล
 สถานีย่อยพระพุทธศาสนา
วัดลาดปลาเค้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงจรเข้บัว เขตลาดพร้าว กรุงเทพมหานคร หน้าวัดติดกับถนนลาดปลาเค้า ตรงข้ามเป็นโรงเรียนวัดลาดปลาเค้า (ระดับประถมศึกษา) ประตูทางเข้าวัดมีการสร้างใหม่ขึ้นมา มีรูปปั้นยักษ์เฝ้าประตู 2 ตน ชื่อ มังกรกัณฐ และ วิรุฒหก มีการแบ่งพื้นที่ให้แก่ชุมชน เพื่อจัดสร้างเป็น ห้องสมุดเพื่อการเรียนรู้ เจ้าอาวาสองค์ปัจจุบันคือ พระมหาเขมานันท์ ปิยสีโล
วัดสร้างประมาณก่อนปี พ.ศ. 2409 โดยอำแดงด้วงและอำแดงไหมถวายที่ดินให้ แต่เดิมเป็นคณะสงฆ์เล็ก ๆ จน พ.ศ. 2435 ได้ตั้งขึ้นเป็นวัดลาดปลาเค้า ชุมชนแถบนี้มีปลาเค้าอยู่มากมาย ได้ตั้งชื่อชุมชนว่า ราบปลาเค้า ซึ่งหมายถึง ที่ราบซึ่งมีปลาเค้าอาศัยอยู่มาก แต่ได้เปลี่ยนมาเป็น ลาดปลาเค้า เพราะคำว่า ราบ กับ ลาด นั้นได้เรียกเพี้ยนกันมาเรื่อย ๆ จน ราบ เป็น ลาด
พ.ศ. 2521 วัดได้ทำการปฏิสังขรณ์วัด โดยมีการจัดสร้างวัตถุมงคลขึ้น พระครูวิมลหารกิจ หรือหลวงพ่อหลอม (ผู้ช่วยเจ้าอาวาสในขณะนั้น) ซึ่งเป็นลูกศิษย์หลวงปู่โต๊ะได้นิมนต์ท่านมาปลุกเสกวัตถุมงคล วัดลาดปลาเค้ามีสิ่งศักดิ์สิทธิ์ที่ชาวบ้านกล่าวถึงคืออภินิหาร และความศักดิ์สิทธิ์ของหลวงพ่อน้อย พุทธสรณ์ ซึ่งเป็นเจ้าอาวาสองค์ที่สาม ในเรื่องการอยู่ยงคงกระพัน ความร่มเย็นเป็นสุข
ลัทธิบัวขาว

| ลัทธิบัวขาว |
| --- | --- |
白蓮教
ลัทธิบัวขาว, ป. หมิง–ชิง
กลุ่ม: Chinese salvationist
ความโน้มเอียง: คำสอนพระศรีอริยเมตไตรย
ภาษา: จีน
ผู้ก่อตั้ง: ฮุ่ยยฺเหวี่ยน
ต้นกำเนิด: ในช่วงราชวงศ์จิ้น  เขาหลู จิ่วเจียง
สาขาของ: สุขาวดี
ถูกกลืน: ศาสนามาณีกีแบบจีน
ลัทธิบัวขาว (จีน: 白蓮教 ไป๋เหลียนเจี้ยว) เป็นขบวนการทางศาสนาและการเมืองที่เกิดขึ้นในประเทศจีนสมัยราชวงศ์หยวน เป็นลัทธิบูชาพระแม่องค์ธรรมเป็นพระเป็นเจ้าสูงสุด และรอคอยยุคพระศรีอริยเมตไตรย ซึ่งเป็นอุตมรัฐที่เชื่อว่าสังคมจะรุ่งเรืองสงบสุขตลอดไป
ประวัติ > ต้นกำเนิด

ภูมิหลังทางศาสนาของลัทธิบัวขาวสืบไปถึงสมาคมบัวขาวแรก (白蓮社) ในวัดตงหลินบนเขาหลูโดยหลูชาน ฮุ่นยฺเหวี่ยน (ค.ศ. 334–416) ในสมัยราชวงศ์ซ่งเหนือ (ค.ศ. 960–1126) มีการจัดตั้งสมาคมบัวขาวทั่วจีนตอนใต้ เผยแพร่คำสอนและวิธีการสมาธิแบบสุขาวดี จากนั้นในช่วงคริสต์ศตวรรษที่ 9 ถึง 14 ศาสนามาณีกีแบบจีนมีความเกี่ยวโยงกับสำนักสุขาวดีมากขึ้น แม้ว่าการติดต่ออย่างกล้ชิดกับศาสนามาณีกีมีอิทธิพลกับศาสนาพุทธแบบจีนฝ่ายเมตไตรยภายในนิกายสุขาวดีอย่างมาก การทำพิธีร่วมกับชาวพุทธมีความใกล้ชิดมากจนทั้งสองนิกายแยกจากกันไม่ได้
ประวัติ > การพัฒนาในภายหลัง

ในคริสต์ศตวรรษที่ 12 พระสงฆ์นาม เหมา ซือยฺเหวียน (茅子元;; ป. 1096–1166; ชื่อทางธรรม: ฉือเจ้า (慈照)) พัฒนาสำนักบัวขาว (白蓮宗) เพื่อรวบรวมสมาคมบัวขาวที่กระจัดกระจาย ท่านสถาปนา เหลียนช่านถัง (蓮懺堂) ที่สอนคำสอนของสำนักบัวขาว ซึ่งภายหลังเป็นฐานของลัทธิบัวขาว (白莲敎) ลัทธิบัวขาว มีหลักความเชื่อที่ผสมผสานระหว่างศาสนามาณีกีกับศาสนาพุทธ มีหลักปฏิบัติคือการกินเจอย่างเคร่งครัด ให้บุรุษกับสตรีมีปฏิสัมพันธ์กันได้ค่อนข้างเสรีซึ่งขัดกับธรรมเนียมจีนสมัยนั้น และปกปิดพิธีกรรมของตนเป็นความลับ โดยให้ผู้อื่นเข้าใจว่าเป็นเพียงการไหว้เจ้า
ประวัติ > พัฒนาไปเป็นสมาคมลับ

หลักฐานเกี่ยวกับลัทธิบัวขาวปรากฏครั้งแรกในปลายคริสต์ศตวรรษที่ 13 ตรงกับสมัยราชวงศ์หยวนที่จักรวรรดิมองโกลปกครองแผ่นดินจีน ชาวฮั่นในสมัยนั้นไม่พอใจที่คนต่างชาติมาปกครองอย่างกดขี่ จึงรวมกลุ่มกันตั้งเป็นสมาคมทางศาสนาและดำเนินการเคลื่อนไหวทางการเมื่อเพื่อปลดปล่อยประเทศจากการปกครองของคนต่างชาติ ลัทธิบัวขาวมีส่วนร่วมในขบวนการนี้ด้วย จึงได้รับความนิยมอย่างแพร่หลาย แนวทางการเมืองนี้ทำให้ลัทธิบัวขาวถูกทางการปราบปรามอย่างหนัก
ศาสนิกชนของลัทธิบัวขาวได้ร่วมกันก่อกบฏโพกผ้าแดงขึ้นในช่วง ค.ศ. 1351 – 1368 จู หยวนจางกับสมัครพรรคพวกก็เข้าร่วมขบวนการด้วย กลุ่มกบฏสามารถโค่นล้มราชวงศ์หยวนได้เป็นผลสำเร็จในเวลาต่อมา และส่งเสริมราชวงศ์หมิงให้ปกครองแผ่นดินสีบแทน โดยจู หยวนจางได้รับอาณัติสวรรค์ให้ปกครองแผ่นดิน เฉลิมพระนามจักรพรรดิหงหวู่
ประวัติ > การปฏิวัติบัวขาว

เมื่อราชวงศ์หมิงล่มสลายและถูกราชวงศ์ชิงขึ้นมาปกครองแทน ลัทธิบัวขาวก็ก่อกบฏบัวขาวอีกครั้งในปลายคริสต์ศตวรรษที่ 18 เพื่อต่อต้านราชวงศ์ชิงที่กดขี่เรื่องภาษีและฟื้นฟูราชวงศ์หมิง แต่ก็ถูกปราบปรามอย่างหนักจนสลายตัวไปในปี ค.ศ. 1804 ศาสนิกชนถูกจับกุมและประหารชีวิต ตำราคัมภีร์ต่าง ๆ ถูกเผาทำลายไปเป็นจำนวนมาก
ความเชื่อ

ความเชื่อหลักของลัทธิบัวขาวคือการบูชาพระเป็นเจ้าคือพระแม่องค์ธรรม พระผู้สร้างสรรพสิ่งและให้สรรพชีวิตทั้งหลายมาเกิดบนโลก ชีวิตทั้งหลายจึงเป็นบุตรของพระแม่องค์ธรรม ล้วนแต่มีธรรมชาติบริสุทธิ์มาแต่เดิม แต่ต่อมาสรรพสัตว์กลับใช้ชีวิตหลงผิด สูญเสียธรรมชาติเดิมจนไม่อาจกลับไปหาพระแม่องค์ธรรมได้
พระแม่องค์ธรรมจึงเมตตาต่อสรรพสัตว์ด้วยการส่งพระพุทธเจ้า พระโพธิสัตว์ และสิ่งศักดิ์สิทธิ์ต่าง ๆ ลงมาบนโลกเพื่อช่วยแนะนำสั่งสอนมนุษย์ให้ปฏิบัติในหนทางที่ถูกและกลับไปสู่พระแม่องค์ธรรมได้ ในการนี้พระแม่องค์ธรรมได้ส่งพระทีปังกรพุทธเจ้าและพระศากยมุนีพุทธเจ้ามาช่วยเวไนยสัตว์ได้จำนวนหนึ่งแล้ว แต่สรรพสัตว์ส่วนมากยังตกค้างอยู่ พระแม่จึงสัญญาต่อมนุษย์ว่าต่อไปจะส่งพระศรีอริยเมตไตรยลงมาเพื่อช่วยเหลือเวไนยสัตว์ที่เหลือทั้งหมด
ในท้ายยุคของพระพุทธเจ้าแต่ละพระองค์ จะมีการชุมนุมอริยะบนสวรรค์เพื่อสรุปผลการช่วยสรรพสัตว์ การชุมนุมท้ายสมัยพระทีปังกรเรียกว่า ชิงหยางฮุ่ย (ตะวันเขียว) ท้ายสมัยพระศากยมุนีเรียกว่า หงหยางฮุ่ย (ตะวันแดง) และท้ายสมัยพระเมตไตรยเรียกว่า ไป๋หยางฮุ่ย (ตะวันขาว) ลัทธิบัวขาวเชื่อว่าตนเองกำลังอยู่ในปลายสมัยตะวันแดง จึงมุ่งหวังและรอคอยการมาถึงของสมัยตะวันขาว ซึ่งพระศรีอารย์จะลงมาโปรดชี้แนะการบำเพ็ญวิถีธรรมที่ถูกต้องเพื่อกลับสู่บ้านเดิม
แม้ลัทธิบัวขาวจะสลายตัวไปจากการปราบปรามของทางการชิง แต่แนวคิดและขนบของลัทธิบัวขาวยังสืบทอดมาอีกในหลายลัทธิ โดยเฉพาะในลัทธิเซียนเทียนเต้า ซึ่งหวง เต๋อฮุย ได้ก่อตั้งขึ้นในเวลาต่อมา ลัทธินี้ยังคงรักษาความเชื่อหลักได้แก่การบูชาพระแม่องค์ธรรม พระผู้สร้างสรรพสิ่ง และส่งสรรพชีวิตทั้งหลายมาเกิดบนโลก และรอคอยการมาถึงของยุคพระศรีอริยเมตไตรยซึ่งเชื่อว่าเป็นสังคมในอุดมคติที่ลัทธินี้จะสร้างขึ้นสำเร็จในอนาคต
บรรณานุกรม

Dai, Yingcong (2019). The White Lotus War: Rebellion and Suppression in Late Imperial China. University of Washington Press.
Flower, Theresa J. (1976). Millenarian themes in the White Lotus Society (วิทยานิพนธ์). McMaster University. hdl:11375/7251.
Ma, Xisha; Meng, Huiying (2011). Popular Religion and Shamanism. Brill. ISBN 978-9004174559.
Mote, Frederick W. (2003). Imperial China 900–1800. Harvard University Press. ISBN 978-0-674-01212-7.
Naquin, Susan (1976). Millenarian Rebellion in China: The Eight Trigrams Uprising of 1813. Yale University Press. hdl:1811/5983.
Purcell, Victor (3 June 2010). The Boxer Uprising: A Background Study. Cambridge University Press. pp. 149–. ISBN 978-0-521-14812-2.
Spence, Jonathan D. (1991). The Search for Modern China. W.W.Norton. ISBN 978-0-393-30780-1.
Teng, Ssu-yü (1958). "A Political Interpretation of Chinese Rebellions and Revolutions". Tsing Hua Journal of Chinese Studies. 1 (3).
Ter Haar, Barend J. (1992). The White Lotus Teachings in Chinese Religious History. Leiden: Brill.
Theobald, Ulrich (2012). "Bailianjiao 白蓮教, the White Lotus Sect". www.chinaknowledge.de (ภาษาอังกฤษ).
Yar, Char (2012). Monijiao (Manichaeism) in China (Speech). Lecture presented at the Worldwide Conference for Historical Research. academia.edu. Beijing.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  ญี่ปุ่น
วัดบางน้ำวน

| วัดบางน้ำวน |
| --- | --- |

ที่ตั้ง: เลขที่ 81 หมู่ที่ 4 ถนนวัดบางน้ำวน ตำบลบางโทรัด อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์สามารถ ผลปัญโญ
 สถานีย่อยพระพุทธศาสนา
วัดบางน้ำวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 4 บ้านบางน้ำวน ตำบลบางโทรัด อำเภอเมืองสมุทรสาคร จังหวัดสมุทรสาคร เจ้าอาวาสองค์ปัจจุบันคือ พระครูสังฆรักษ์สามารถ ผลปัญโญ วัตถุมงคลของหลวงปู่รอดยังได้รับความนิยม
ประวัติ

วัดสร้างขึ้นประมาณ พ.ศ. 2357 เมื่อชาวรามัญได้โยกย้ายมาอยู่ตำบลนี้ ได้สร้างวัดขึ้นเป็นที่บำเพ็ญกุศล เจ้าอาวาสองค์แรกคือหลวงพ่อแค เจ้าอาวาสองค์ต่อมาคือหลวงพ่อรอด พุทธสฺณโท ในยุคนี้มีการสร้างถาวรวัตถุหลายอย่าง เช่น พ.ศ. 2461 สร้างพระอุโบสถ พ.ศ. 2464 สร้างศาลาการเปรียญ พ.ศ. 2473 สร้างศาลาปูนหน้าวัด พ.ศ. 2478 สร้างมณฑปพระบาท
อาคารเสนาสนะ

พระอุโบสถมีหลังคามุงเครื่องไม้กระเบื้องซีเมนต์ ซ้อนกัน 3 ตับ เครื่องลำยองช่อฟ้า ใบระกา หางหงส์ไม้แกะสลักประดับกระจก หน้าบันทั้งสองด้านเป็นรูปเทพนม ประดับตกแต่งด้วยลายก้านขด ปิดทองประดับกระจก ด้านล่างมีลายกระจังและประจำยามรองรับ หน้าบันปีกนกเป็นรูปลายก้านขด มีสาหร่ายรวงผึ้งด้านล่าง บานประตูของพระอุโบสถเป็นไม้แกะสลักลายก้านขด ตรงกลางเป็นลายเทพนม แทรกภาพสัตว์ต่าง ๆ พระประธานเป็นพระพุทธรูปปูนปั้นปางมารวิชัย รอบอุโบสถมีใบเสมาปักอยู่บนแท่นฐาน ลักษณะเป็นหินทรายแดงขนาดเล็ก มีกำแพงแก้วล้อมรอบ ซุ้มประตูมียอดคล้ายเจดีย์ จำนวน 3 ยอดติดต่อกัน ยอดตรงกลางมีขนาดสูงสุด
เจดีย์ตั้งอยู่หน้าวัด เป็นเจดีย์ทรงรามัญ 2 องค์ และเจดีย์ย่อมุมไม้สิบสองขนาดเล็กจำนวน 2 องค์ มีเสาหงส์ทำจากไม้ ตัวหงส์บนยอดเสาเป็นหงส์แกะจากไม้ประดับกระจกสี
วัดลาดบัวขาว (จังหวัดราชบุรี)

สำหรับวัดลาดบัวขาวแห่งอื่น ดูที่ วัดลาดบัวขาว
| วัดลาดบัวขาว |
| --- | --- |


ชื่อสามัญ: วัดลาดบัวขาว, วัดท่าวัว
ที่ตั้ง: ตำบลลาดบัวขาว อำเภอบ้านโป่ง จังหวัดราชบุรี
ประเภท: วัดราษฎร์
นิกาย: มหานิกาย
เจ้าอาวาส: พระปลัด อนุวัฒน์ อนาวิโล
 สถานีย่อยพระพุทธศาสนา
วัดลาดบัวขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวขาว อำเภอบ้านโป่ง จังหวัดราชบุรี ทิศเหนือจดแม่น้ำแม่กลอง ปัจจุบันพระปลัด อนุวัฒน์ อนาวิโล เป็นเจ้าอาวาส
วัดลาดบัวขาวจัดตั้งเมื่อ พ.ศ. 2420 เดิมชื่อ วัดท่าวัว เนื่องจากบริเวณที่สร้างวัดติดกับท่าน้ำ ชาวบ้านมักนำฝูงวัวลงอาบน้ำอยู่เป็นประจำ ต่อมา พ.ศ. 2489 สมัยพระครูวิจิตรสารคุณ เจ้าอาวาสได้เปลี่ยนชื่อวัดตามตำบลเป็น "วัดลาดบัวขาว" ได้รับพระราชทานวิสุงคามสีมาเมื่อ พ.ศ. 2478
ภายในวัดมีอาคารเสนาสนะ ได้แก่ อุโบสถ ศาลาการเปรียญ หอสวดมนต์ กุฏิสงฆ์ ฯลฯ ทางวัดยังได้จัดตั้งพิพิธภัณฑ์วัดลาดบัวขาวไว้ภายในวัด เกิดจากได้มีประชาชนนำสิ่งของเครื่องใข้ต่าง ๆ มาถวายวัด ประกอบกับพระครูพิสิฐสรภาณ (สอน) เจ้าอาวาส ได้สะสมของเก่าไว้มาก จึงคิดริเร่มจัดทำเป็นพิพิธภัณฑ์ขึ้นเมื่อ พ.ศ. 2549 ปัจจุบันวัดยังเป็นสถานที่ตั้งโครงการวัฒนธรรมไทยสายใยชุมชนตำบลลาดบัวขาวและเป็นวัดที่เข้าร่วมโครงการลานบุญ ลานปัญญาของกรมการศาสนา ตั้งแต่ พ.ศ. 2553 เป็นต้นมา
มุสตาฟา อาซัดซอย

| 0 | 1 | 2 | 3 |
| --- | --- | --- | --- |
 อาซัดซอย ขณะลงฝึกซ้อมให้กับชัยนาท ฮอร์นบิล  ที่ชลบุรีสเตเดียม ในปี ค.ศ. 2016
ข้อมูลส่วนตัว
วันเกิด:   (1992-07-24) 24 กรกฎาคม ค.ศ. 1992 (32 ปี)
สถานที่เกิด:  คาบูล อัฟกานิสถาน
ส่วนสูง:  1.81 m (5 ft 11 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  แอตลาส เดลเมนฮอร์ส
สโมสรเยาวชน
2008–2011:  Delmenhorster BV
2008–2011:  VfB Oldenburg
สโมสรอาชีพ*
| ปี |  ทีม |  ลงเล่น |  (ประตู) |
| 2012–2013 |  VfB Oldenburg |  20 |  (9) |
| 2013–2016 |  TB Uphusen |  54 |  (15) |
| 2016 |  นรา ยูไนเต็ด |  11 |  (3) |
| 2016–2017 |  ชัยนาท ฮอร์นบิล |  24 |  (11) |
| 2017 |  เชียงราย ยูไนเต็ด |  0 |  (0) |
| 2017–2019 |  → เชียงใหม่ เอฟซี (ยืมตัว) |  26 |  (7) |
| 2020 |  นครปฐม ยูไนเต็ด |  2 |  (0) |
| 2020–2021 |  ตราด |  18 |  (4) |
| 2022 |  อยุธยา ยูไนเต็ด |  14 |  (0) |
| 2022– |  แอตลาส เดลเมนฮอร์ส |  0 |  (0) |
ทีมชาติ
| 2011– |  อัฟกานิสถาน |  25 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มุสตาฟา อาซัดซอย (ปาทาน: مصطفي ازادزوي, เกิดวันที่ 24 กรกฎาคม ค.ศ. 1992) เป็นนักฟุตบอลตำแหน่งกองกลาง ปัจจุบันลงเล่นให้กับแอตลาส เดลเมนฮอร์ส และทีมชาติอัฟกานิสถาน
ประวัติ

อาซัดซอยเกิดในประเทศอัฟกานิสถาน และพี่ชายและพี่สาวรวมกัน 5 คน เมื่อเขาอายุ 6 เดือน ครอบครัวได้ย้ายไปที่ประเทศเยอรมนี โดยเขาได้เริ่มอาชีพกับสโมสร Delmenhorster BV ก่อนที่จะย้ายไปสโมสร VfB Oldenburg ในเวลาต่อมา
สโมสรอาชีพ > เชียงราย ยูไนเต็ด

หลังจากที่หมดสัญญากับชัยนาท ฮอร์นบิล อาซัดซอยได้ย้ายมาเข้าร่วมสโมสรฟุตบอลเชียงราย ยูไนเต็ด ในเดือนตุลาคม ค.ศ. 2017 แบบไม่มีค่าตัว